CELEX: 32016D1455
Language: lv
Date: 2016-04-15 00:00:00
Title: Komisijas Deleģētais lēmums (ES) 2016/1455 (2016. gada 15. aprīlis), ar ko attiecībā uz Baltkrieviju groza III pielikumu Eiropas Parlamenta un Padomes Lēmumam Nr. 466/2014/ES, ar ko Eiropas Investīciju bankai piešķir ES garantiju attiecībā uz zaudējumiem no finansēšanas darījumiem, ar kuriem atbalsta ieguldījumu projektus ārpus Savienības

6.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 238/5
            
         KOMISIJAS DELEĢĒTAIS LĒMUMS (ES) 2016/1455
   (2016. gada 15. aprīlis),
   ar ko attiecībā uz Baltkrieviju groza III pielikumu Eiropas Parlamenta un Padomes Lēmumam Nr. 466/2014/ES, ar ko Eiropas Investīciju bankai piešķir ES garantiju attiecībā uz zaudējumiem no finansēšanas darījumiem, ar kuriem atbalsta ieguldījumu projektus ārpus Savienības
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Lēmumu Nr. 466/2014/ES, ar ko Eiropas Investīciju bankai piešķir ES garantiju attiecībā uz zaudējumiem no finansēšanas darījumiem, ar kuriem atbalsta ieguldījumu projektus ārpus Savienības (1), un jo īpaši tā 4. panta 2. punktu,
   tā kā:
   
               (1)
            
            
               Baltkrievijā kopš Lēmuma Nr. 466/2014/ES pieņemšanas ir panākts zināms progress ekonomiskajā, sociālajā, vides un politiskajā jomā.
            
         
               (2)
            
            
               
                  Coreper 2015. gada janvārī apstiprināja sarakstu ar 29 pasākumiem, kuru nolūks ir pastiprināt ES kritiskās iesaistīšanās politiku attiecībā uz Baltkrieviju. Viens no šiem pasākumiem paredz, ka ES pārskata savu ierobežojošo pieeju attiecībā uz Eiropas Investīciju bankas (EIB) aizdevumiem Baltkrievijai.
            
         
               (3)
            
            
               Politikas un drošības komiteja savos 2015. gada 1. oktobra secinājumos uzskaitījusi konkrētus papildu pasākumus, kuri veicami, lai padziļinātu ES kritiskās iesaistīšanās politiku attiecībā uz Baltkrieviju, un jo īpaši paredzēja pasākumus ierobežojumu samazināšanai EIB finansēšanas darījumiem Baltkrievijā.
            
         
               (4)
            
            
               Padome 2016. gada 15. februāra secinājumos nolēma paātrināt to pasākumu īstenošanu, kuru mērķis ir ES un Baltkrievijas sadarbības veicināšana vairākās ar ekonomiku, tirdzniecību un palīdzību saistītās jomās, tiecoties modernizēt Baltkrieviju un tās ekonomiku un Baltkrievijas iedzīvotāju labā, tostarp ņemot vērā pievienošanos Pasaules Tirdzniecības organizācijai un sadarbību ar starptautiskajām finanšu iestādēm, jo īpaši ar EIB un Eiropas Rekonstrukcijas un attīstības banku (ERAB) atbilstoši to attiecīgajām pilnvarām. Padome mudināja Baltkrieviju paātrināt arī ļoti nepieciešamās reformas ekonomikā.
            
         
               (5)
            
            
               Priekšnosacījums tam, kādu politiku nākotnē ES veidos attiecībā pret Baltkrieviju, joprojām būs Baltkrievijas spertie reālie soļi virzībā uz universālo pamatbrīvību, tiesiskuma un cilvēktiesību ievērošanu.
            
         
               (6)
            
            
               Ņemot vērā Baltkrievijas politiskās norises, Savienības un starptautiskās sabiedrības finansiālais atbalsts, tostarp ierobežojumu mīkstināšana attiecībā uz EIB darījumiem Baltkrievijā, valstij varētu palīdzēt attīstīt privāto sektoru, uzlabot infrastruktūru un veicināt ražīguma pieaugumu, tādējādi palīdzot palielināt Baltkrievijas ekonomikas dinamismu un izaugsmi vidējā termiņā. Turklāt EIB finansēšanas darījumiem, ar kuriem veicina atbilstīgu vides standartu piemērošanu, būtu jāatbalsta vidi saudzējošas un ilgtspējīgas Baltkrievijas attīstība.
            
         
               (7)
            
            
               Tādējādi Komisija, iesaistoties Eiropas Ārējās darbības dienestam, ir konstatējusi, ka vispārējā ekonomiskā, sociālā, vides un politiskā situācija ļauj Baltkrieviju iekļaut Lēmuma Nr. 466/2014/ES III pielikumā, kurā noteikts saraksts ar valstīm, kas ir tiesīgas saņemt EIB finansējumu ar Savienības garantiju.
            
         
               (8)
            
            
               Tāpēc būtu attiecīgi jāgroza Lēmums Nr. 466/2014/ES,
            
         IR PIEŅĒMUSI ŠO LĒMUMU.
   1. pants
   Lēmuma Nr. 466/2014/ES III pielikuma B iedaļas 2. punktā vārdus “Austrumeiropa: Moldovas Republika, Ukraina” aizstāj ar vārdiem “Austrumeiropa: Baltkrievija, Moldovas Republika, Ukraina”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2016. gada 15. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 135, 8.5.2014., 1. lpp.